Mary og Max

Mary og Max (orig. Mary and Max) er en australsk animasjonsfilm fra 2009 regissert av Adam Elliot. Filmen, som kommenteres av en fortellerstemme, gjør bruk av leirefigurer og tradisjonell stop motion-teknikk. Filmen er lagt for voksne.

 Handling 
I 1976 blir den svært overvektige, ensomme new yorkeren Max Jerry Horowitz (Philip Seymour Hoffman) brevvenn med den like venneløse, åtte år gamle jenta Mary Daisy Dinkle (Bethany Whitmore), som er eneste datter i en dysfunksjonell australsk familie, hvis far isolerer seg stadig mer mens moren er alkoholiker og kleptoman. Mary har plukket navnet og adressen hans ut av en telefonkatalog, og de to deler efterhvert sin ensomhet gjennom en brevveksling, samtidig som de sender hverandre små gaver. Spesielt Max, som lider av depresjoner, angst og Aspergers syndrom, forsøker å formidle sine innerste tanker på beste måte.

Fortellingen strekker seg over en periode fra 1970-tallet frem til sin samtid, er fremstilt episodisk, og gir glimt av Marys utvikling fra en usikker og naiv jente til en velansett akademiker (Toni Colette) med Aspergers som hovedfelt. Hun sender Max en bok om nettopp hans kasus, hva som fører til at han avbryter brevvennskapet, idet han føler seg sveket. Mary makulerer opplaget på boken, men ikke desto mindre mister de to kontakt, og hun henfaller selv til depresjon og efterhvert, i likhet med sin nå avdøde mor, til alkoholisme.

Da Max mange år senere tilgir henne og sender henne en gave, bestemmer hun seg for å komme på et overraskelsesbesøk. Da hun ankommer hans leilighet, finner hun Max død, men oppdager samtidig at han har tatt vare på samtlige hennes brev, som han har dekorert veggene med, og hun forstår hvor meget hun har betydd for ham.

 Rolleliste (engelske stemmer) 
 Barry Humphries som fortelleren
 Toni Collette som Mary Daisy Dinkle
 Bethany Whitmore som den unge Mary
 Philip Seymour Hoffman som Max Jerry Horowitz
 Eric Bana som Damian Popodopoulos, Marys mann
 Renée Geyer som Vera Lorraine Dinkle, Marys mor
 Ian Meldrum som uteligger
 Carolyn Shakespeare-Allen som flere skikkelser

Utmerkelser
 Institusjon Kategori Nominert ResultatAsia Pacific Screen AwardBeste animerte langfilm .Melanie CoombsAustralian Directors GuildBeste regi i en langfilmAdam ElliotAACTA Awards(2009 AFI Awards)AFI-medlemmenes prisMelanie CoombsBeste filmBeste originale dreiebokAdam ElliotBeste produksjonsdesignFilmfestivalen i BerlinGlassbjørnenSpesiell oppmerksomhetBAFICI-prisenBeste filmFCCA AwardBeste regissørInternational Cinephile Society AwardBeste animasjonsfilmOttawa International Animation FestivalHovedprisenAdam Elliot

 Referanser 

 Eksterne lenker 



Kategori:Filmer fra 2009
Kategori:Stop motion-filmer
Kategori:Australske animasjonsfilmer
Kategori:Animerte dramafilmer
Kategori:Dramakomedier
Kategori:Animerte voksenfilmer
Kategori:Australske dramafilmer